open-index/open-wikipedia-markdown huggingface dataset:
கூடாட்

**கூடாட்** என்பது (மலாய்: *Pekan Kudat*; ஆங்கிலம்: *Kudat Town*; சீனம்: *博福特*) மலேசியா, சபா மாநிலம், கூடாட் பிரிவு, கூடாட் மாவட்டத்தின் தலைநகரம் ஆகும்.

சபா மாநிலத்தின் தலைநகரமான கோத்தா கினபாலுவில் இருந்து 190 கி.மீ. தொலைவில், கூடாட் தீபகற்பத்தில் அமைந்து உள்ளது. அத்துடன் போர்னியோ தீவின் உச்ச மட்ட வடக்குப் பகுதி கிராமமான தஞ்சோங் சிம்பாங் மெங்காயாவ் *(Tanjung Simpang Mengayau)* கிராமத்திற்கு மிக அருகில் உள்ளது.

சபா மாநிலத்திலேயே ருங்குசு *(Rungus)* இனக் குழுவினர் அதிகமாக வாழும் பகுதிகளில் கூடாட் நகரம் மிகப் பெரிய நகரமாகும். ருங்குசு இனக் குழுவினரின் முக்கியக் கலாசார மையமாகவும் கூடாட் நகரம் விளங்குகிறது.

கூடாட் நகரத்தில் சீனர்கள் (முக்கியமாக ஹக்கா இனத்தவர்) மிகுதியாக வாழ்கிறார்கள். இவர்களைத் தவிர பிசாயா பூர்வீக இனத்தவர்களும் உள்ளார்கள். சீனர்கள் முதன்முதலில் சபாவில் குடியேறிய இடமாகவும் கூடாட் விளங்குகிறது.

### கூடாட் பிரிவின் மக்கள்தொகை

2010-ஆம் ஆண்டு நிலவரப்படி, கூடாட் பிரிவின் மக்கள்தொகை 186,516. இது சபாவின் மொத்த மக்கள்தொகையில் சுமார் 6 விழுக்காடு ஆகும். பெரும்பாலும் ருங்குஸ் *(Rungus)* மக்கள் வாழ்கின்றனர்.

## வரலாறு

1752-ஆம் ஆண்டில், ஒரு பிரித்தானியக் கடற்படை மணிலாவை ஸ்பானிய காலனித்துவத்தில் இருந்து தற்காலிகமாகக் கைப்பற்றியது. மேலும் சிறையில் அடைக்கப்பட்டு இருந்த சூலு சுல்தானையும் விடுவித்தது.

அதற்கு நன்றிக் கடனாக, பாங்கி *(Banggi)* மற்றும் பலம்பாங்கான் *(Balambangan)* தீவுகளுடன்; போர்னியோவின் வடக்குக் கடற்கரையின் ஒரு பகுதியையும் சூலு சுல்தான் பிரித்தானியருக்குக் கொடுத்தார்.

### புதிய குடியேற்றம்

1881-ஆம் ஆண்டு கூடாட் நகரத்தில் பிரித்தானியர்களின் குழுவினர், சில புரூணை மலாய்க்காரர்களுடன் கூடாட் பகுதியில் தரை இறங்கினர். கூடாட் பகுதியில் இருந்த நிலத்தைச் சுத்தம் செய்தனர். 1882-ஆம் ஆண்டு, போர்னியோ வடக்கு போர்னியோ நிறுவனம் தோற்றுவிக்கப்பட்டது.

கூடாட் நகரத்தைப் பிரித்தானியர்கள், அவர்களின் புதிய குடியேற்றத்தின் தலைமையகமாக மாற்றி அமைத்தார்கள். அதற்கு அவர்கள் பிரித்தானிய வடக்கு போர்னியோ என்று பெயர் வைத்தார்கள்.

## பொது

கூடாட் பிரிவிற்குள் உள்ள மிகப்பெரிய நகரம் கூடாட். அதுவே முக்கியப் போக்குவரத்து மையம் ஆகும். கூடாட் நகரத்தின் துறைமுகம் வழியாகக் கூடாட் பிரிவுக்கு ஏற்றுமதி இறக்குமதிச் சரக்குகள் கொண்டு செல்லப் படுகின்றன. இந்தப் பிரிவில் ஒரே ஒரு விமான நிலையம் மட்டுமே உள்ளது.

சபாவில் உள்ள மற்ற நகரங்களான கோத்தா கினபாலு; பெனாம்பாங்; தாவாவ்; பாப்பார்; தெனோம் போன்ற நகரங்களைப் போலவே, கூடாட் நகரிலும் தொடக்கக் காலத்தில் இருந்தே சீன ஹக்கா மக்கள் மிகையாக வாழ்ந்து வருகின்றனர்.

### சுத்தமான கடற்கரைகள்

கூடாட் அதன் கடற்கரைகளுக்குப் பிரபலமானது. சபா மாநிலத்தில் மாசு அடையாத கடற்கரைகள் இந்தக் கூடாட் நகரில்தான் உள்ளன.

பாக் பாக் *(Bak Bak)*, பாசிர் பூத்தே, கலாம்புனியான் *(Kalampunian),* தொருங்குங்கான் *(Torungkungan)* ஆகியவை மிகவும் பிரபலமான கடற்கரைகளாகும்.

## மேற்கோள்

## மேலும் காண்க
* '''கூடாட் மாவட்ட அலுவலகம்'''

பகுப்பு:மலேசிய நகரங்கள்‎
பகுப்பு:சபா மாநிலத்தின் நகரங்கள்
அகமது பின் அலி விளையாட்டரங்கம்

**அகமது பின் அலி விளையாட்டரங்கம்** (*Ahmad bin Ali Stadium*) என்ற பல்நோக்கு விளையாட்டரங்கம் கத்தார் நாட்டின் அல்-ரய்யான் நகரத்தில் அமைந்துள்ளது. அல்-ரய்யான் விளையாட்டரங்கம் என்ற பெயரால் பிரபலமாக அறியப்படுகிறது. தற்போது கால்பந்து போட்டிகளுக்காக பயன்படுத்தப்படுகிறது. 2022 ஆம் ஆண்டு நடைபெறவுள்ள உலகக் கோப்பை கால்பந்து போட்டிகளை நடத்தவும் அகமது பின் அலி விளையாட்டரங்கம் தேர்ந்தெடுக்கப்பட்டுள்ளது. கத்தார் நாட்டின் அல்-ரய்யான் நகரிலுள்ள அல்-ரய்யான் விளையாட்டுக் கழகம் மற்றும் அல்-காரிதியாத் நகரிலுள்ள அல்-காரிதியாத் விளையாட்டுக் கழகம் ஆகியவற்றின் தாயகமாக இந்த அரங்கம் திகழ்கிறது. 1960 ஆம் ஆண்டு முதல் 1972 ஆம் ஆண்டு வரை கத்தாரின் அமீராக இருந்த அகமத் பின் அலி அல் தானியின் நினைவாக இந்த மைதானத்திற்கு அகமது பின் அலி விளையாட்டரங்கம் எனப் பெயரிடப்பட்டது. 2003 ஆம் ஆண்டில் கட்டப்பட்ட முன்னாள் அரங்கம், 21,282 பேர் அமரும் திறன் கொண்டதாகும்.  2015 ஆம் ஆண்டில் இவ்வரங்கம் இடிக்கப்பட்டது. புதியதாக கட்டப்பட்டுள்ள அல் ரய்யான் விளையாட்டரங்கம் 40,740 பேர் அமரும் திறன் கொண்டது.

## 2022 உலகக் கோப்பை போட்டிக்கான விளையாட்டரங்குகள் கட்டுமானம்

பன்னாட்டுக் கால்பந்தாட்டக் கழகங்கள் கூட்டமைப்பின் உலகக் கோப்பை போட்டிகள் கத்தாரில் 2022 ஆம் ஆண்டில் நடைபெற உள்ளன. இதற்காக எட்டு விளையாட்டரங்குகள் தயாரிக்கப்பட்டு வருகின்றன. அவற்றில் அகமது பின் அலி விளையாட்டரங்கமும் ஒன்றாகும்..

புதிய அல் ரய்யான் விளையாட்டரங்கம் அமைப்பதற்காக  முன்னாள் அகமது பின் அலி அரங்கம் 2015 ஆம் ஆண்டில் இடிக்கப்பட்டது.  விளையாட்டரங்கம்  இடிக்கப்பட்டதால் விளைந்த 90 சதவீத இடிபாடுகள் புதிய அரங்கத்துக்காகவோ அல்லது பொதுக் கலைத் திட்டங்களுக்காகவோ மீண்டும் பயன்படுத்தப்படும் எனவும் திட்டமிடப்பட்டது.

புதிய மைதானத்தின் கட்டுமானம் 2016 ஆம் ஆண்டின் தொடக்கத்தில் தொடங்கியது. அல்-பலாக் மற்றும் லார்சன் & டூப்ரோ நிறுவனங்களின் கூட்டு முயற்சியால் இது மேற்கொள்ளப்பட்டது. உலகக் கோப்பைக்குப் பிறகு மைதானம் 21,000 இருக்கைகளாகக் குறைக்கப்படும். கத்தார் நாடு நடத்தும் 2022 உலகக் கோப்பைக்காக இப்புதிய மைதானம் கட்டப்பட்டது.

விளையாட்டுக் கணிப்புகள், செய்திகள், விளம்பரங்கள், விளையாட்டு அறிவிப்புகள், அப்போதைய போட்டித் தகவல் மற்றும் போட்டிகளுக்கான திரையாக விளையாட்டரங்கின் முன்புறச் சுவற்றில் ஒரு பெரிய திரை முகப்பு கட்டுவதும் கட்டுமான புதுப்பித்தலில் அடங்கும். உலகக் கோப்பை கால்பந்து போட்டிகளுக்காக அரங்கத்தின் இருக்கை திறன் 40,740 ஆக அதிகரிக்கப்பட்டது. அனைத்து இருக்கைகளும் நிழலிடப்பட்ட வகையில் அமைக்கப்பட்டுள்ளன.

புதிய அல்-ரய்யான் விளையாட்டரங்கத்தின்  திறப்பு விழா 18 டிசம்பர் 2020 ஆம் ஆண்டு டிசம்பர் மாதம் 18 ஆம் தேதியன்று நடந்தது. இந்நாள் கத்தாரின் தேசிய நாளாகும். மேலும், சரியாக இரண்டு ஆண்டுகளுக்கு பின்பு கத்தார் நாடு 2022 உலகக் கோப்பை இறுதிப் போட்டியை நடத்துகிறது. 2020 பிஃபா உலகக் கோப்பைக்காக பயன்படுத்தப்பட்ட இரண்டு மைதானங்களில் இந்த மைதானமும் ஒன்றாகும்.

2021 ஆம் ஆண்டு நடைபெற்ற பிஃபா அரபு கோப்பை போட்டிகளின் போது இந்த மைதானம் நான்கு போட்டிகளை நடத்தியது

## 2022 உலகக் கோப்பை கால்பந்து
அகமது பின் அலி விளையாட்டரங்கத்தில் 2022 உலகக் கோப்பையின் போது ஏழு போட்டிகள் நடைபெறுகின்றன. 

## மேற்கோள்கள்

## புற இணைப்புகள்
*
* Al-Rayyan Stadium Project 

பகுப்பு:கத்தாரில் விளையாட்டரங்குகள்
பகுப்பு:உலகக்கோப்பை காற்பந்து அரங்குகள்
இந்தியா-ஆத்திரேலியா விரிவான பொருளாதார ஒத்துழைப்பு ஒப்பந்தம்

**இந்தியா-ஆத்திரேலியா விரிவான பொருளாதார ஒத்துழைப்பு ஒப்பந்தம்**  (*Australia-India Comprehensive Economic Cooperation Agreement*) இந்திய ஆத்திரேலிய நாடுகளுக்கிடையிலான இருதரப்பு ஒப்பந்தமாகும். 2011 ஆம் ஆண்டு மே மாதத்தில் இரு நாடுகளும் விரிவான பொருளாதார ஒத்துழைப்பு ஒப்பந்தத்திற்கான பேச்சுவார்த்தைகளை தொடங்கின. 2022 ஆம் ஆண்டு ஏப்ரல் மாதம் 2 ஆம் நாளன்று ஆத்திரேலிய நாட்டின் மாரிசனை பிரதிநிதித்துவப்படுத்தும் வர்த்தக அமைச்சர் டான் டெகான் மற்றும் இந்திய மோடி அரசாங்கத்தைப் பிரதிநிதித்துவப்படுத்தும் பியூசு கோயல் ஆகியோரும் ஓர் இடைக்கால ஒப்பந்தத்தில் கையெழுத்திட்டனர். 

இந்தியா - ஆத்திரேலியா இடையே போடப்பட்டுள்ள இந்த ஒப்பந்தம், பொருளாதார உறவுகளை அடுத்த நிலைக்கு எடுத்துச் செல்லும். நடப்பாண்டு இறுதி மற்றும் 2023-ஆம் ஆண்டு தொடக்கத்தில்  விரிவான பொருளாதார ஒத்துழைப்பு பின்பற்றப்பட உள்ளது. இருதரப்புவர்த்தகத்தை மேம்படுத்துவதற்கும், விரிவாக்குவதற்கும் சிறந்த கருவியாக இது இருக்கும் என இந்திய ஏற்றுமதி நிறுவனங்களின் கூட்டமைப்பு தலைவர் ஏ.சக்திவேல் கூறுகிறார். 
## மேற்கோள்கள்
 
## புற இணைப்புகள்
*Australia-India Comprehensive Economic Cooperation Agreement (AI-CECA)

பகுப்பு:இந்தியாவின் இருதரப்பு உறவுகள்
வடமதுரை சட்டமன்றத் தொகுதி

**வடமதுரை சட்டமன்றத் தொகுதி** என்பது இந்தியாவின் தமிழ்நாட்டின், திண்டுக்கல் மாவட்டத்தில் இருந்த ஒரு சட்டமன்றத் தொகுதியாகும்.

## தமிழ்நாடு மாநிலம்

## சென்னை மாநிலம்

## தேர்தல் முடிவுகள்

### 1971

### 1967

### 1962

### 1957

### 1952

## மேற்கோள்கள்

பகுப்பு:திண்டுக்கல் மாவட்டத்தின் நீக்கப்பட்ட சட்டமன்றத் தொகுதிகள்
கோலா பென்யூ

**கோலா பென்யூ** என்பது (மலாய்: *Pekan Kuala Penyu*; ஆங்கிலம்: *Kuala Penyu Town*) மலேசியா, சபா மாநிலம், உட்பகுதி பிரிவு, கோலா பென்யூ மாவட்டத்தின் தலைநகரம் ஆகும். கடசான்; டூசுன் தத்தானா (*Dusun Tatana*) எனும் இனக் குழுவினரை அதிகமாகக் கொண்ட நகரம்.

சபா மாநிலத்தின் தலைநகரமான கோத்தா கினபாலுவில் இருந்து 105 கி.மீ. தொலைவில், கலியாஸ் தீபகற்பத்தில் *(Klias Peninsula)* அமைந்து உள்ளது. ஒரு காலத்தில் இந்த நகரம் சதுப்பு நிலக் காடுகளால் மூடப்பட்டு இருந்தது.

## பொது

தெற்கு பிலிப்பீன்சு; சூலு தீவுக் கூட்டம்; மிண்டனாவோ தீவு போன்ற இடங்களில் இருந்து கணிசமான எண்ணிக்கையில் சட்டவிரோதமாகக் குடியேறியவர்கள் பலர் உள்ளனர். 

கோலா பென்யூ அதன் கடற்கரைகளுக்குப் பிரபலமானது. குறிப்பாக தெம்புரோங் *(Tempurung)* கடற்கரை, சவாங்கான் *(Sawangan)* கடற்கரை மற்றும் சுங்கை லாபுவான் *(Sungai Labuan)* கடற்கரைகள்.

### லபுவான் தீவின் நுழைவாயில்

பெரும்பாலான கோலா பென்யூ மக்கள் விவசாயிகள் ஆகும். இளைய தலைமுறையினர் நகரங்களுக்கு குடிபெயர்கின்றனர். பெரும்பான்மை மக்கள் கிறிஸ்தவம் அல்லது இஸ்லாத்தை தழுவுகிறார்கள் அல்லது பின்பற்றுகிறார்கள். சிலர் இன்னும் ஆன்ம வாதத்தைப் கடைபிடித்து வருகின்றனர்.

லபுவான் தீவின் முக்கிய நுழைவாயில் பட்டினமாகக் கோலா பென்யூ அமைந்து உள்ளது.

## காட்சியகம்

File:KualaPenyu Sabah Masjid-1.jpg|கோலா பென்யூவில் ஒரு பள்ளிவாசல்.
File:KualaPenyu Sabah OldShophouses-1.jpg|கோலா பென்யூவில் உள்ள பழைய கடைகள்


## மேற்கோள்

## மேலும் காண்க

Kuala Penyu District Council '''கோலா பென்யூ நகராண்மைக் கழகம்''' 

பகுப்பு:மலேசிய நகரங்கள்‎
பகுப்பு:சபா மாநிலத்தின் நகரங்கள்
லெட்சுமி நரசிம்மர் கோயில், திருவள்ளூர்

**இலக்குமி நரசிம்மர் கோயில்** (**Lakshmi Narasimhar Temple**) தமிழ்நாட்டின் திருவள்ளூர் மாவட்டம், திருவள்ளூர் வட்டம், கடம்பத்தூர் ஊராட்சி ஒன்றியம் உள்ள *நரசிங்கபுரம்* எனும் கிராமத்தில் அமைந்துள்ளது. இக்கோயில் திருவள்ளூரிலிருந்து 22 கிலோ மீட்டர் தொலைவிலும், சென்னையிலிருந்து 55 கிலோ மீட்டர் தொலைவிலும் மற்றும் அரக்கோணத்திலிருந்து 25 கிலோ  மீட்டர் தொலைவிலும் உள்ளது. இக்கோயில் பிற்காலச் சோழர்களாலும், விஜயநகர மன்னர்களாலும் பராமரிக்கப்பட்டது.

## கல்வெட்டுக்கள்
இக்கோயிலிலும், சுற்றிலும் 14 கல்வெட்டுக்கள் உள்ளது. அதில் இரண்டு பிற்காலச் சோழர்கள் காலத்தியது ஆகும். 12 கல்வெட்டுக்களில் பெரும்பாலும் விஜயநகர பேரரசர் அச்சுத தேவ ராயன் காலத்தியதாகும்.

## இதனையும் காண்க
* யாதகிரி லெட்சுமி நரசிம்மர் கோவில்

## மேற்கோள்கள்

## வெளி இணைப்புகள்
* http://www.narasingapuram.synthasite.com/ 
* http://www.srilakshminarasimha.com.co.in

பகுப்பு:திருவள்ளூர் மாவட்டத்திலுள்ள பெருமாள் கோயில்கள்
கோயா மக்கள்

**கோயா மக்கள்** (**Koya**) இந்தியாவின் ஆந்திரப் பிரதேசம், தெலங்காணா, ஒடிசா மற்றும் சத்தீஸ்கர் மாநிலங்களின் மலைப்பகுதிகளில் வாழும்  பழங்குடி மககள் ஆவார். இம்மக்கள் திராவிட மொழிகளில் ஒன்றான கோயா மொழி பேசுகின்றனர். இம்மொழி கோண்டி மொழிக்கு நெருக்கமானது. கல்வி, பொருளாதாரம் மற்றும் வேலைவாய்ப்பில் கோயா மக்களை இந்திய அரசு பட்டியல் பழங்குடி வகுப்பில் (SCHEDULED TRIBES) சேர்த்துள்ளனர். 

## வாழிடங்கள்
கோயா மக்கள்  வடகிழக்கு  தெலங்காணா, வடக்கு ஆந்திரப் பிரதேசம், தெற்கு சத்தீஸ்கர், தென்மேற்கு ஒடிசாவின் மலைப்பாங்கான பகுதிகளில் வாழ்கின்றனர்.

## இதனையும் காணக
* கோயா மொழி
* இந்தியாவின் பட்டியலிடப்பட்ட பழங்குடிகள்
* கோண்டு மக்கள்

## மேற்கோள்கள்

## வெளி இணைப்புகள்
* Andhra Pradesh Tribal Welfare Department 
* Ministry of Tribal Affairs

பகுப்பு:இந்தியப் பழங்குடிகள்
மெய்தும் பிரமிடு

**மெய்தும் பிரமிடு** (**Meidum**, **Maydum** or **Maidum**), பண்டைய வடக்கு எகிப்தில் அமைந்த தொல்லியல் களம் ஆகும். இத்தொல்லியல் களத்தில் *மெய்தும் பிரமிடு* போன்ற பெரிய பிரமிடுகளும் மற்றும் செங்கற்களால் கட்டப்பட்ட  *மஸ்தபா* எனும்  நித்திய வீடுகளும் கொண்டது. இத்தொல்லியல் கட்டிட அமைப்புகள் தற்போது சிதைந்த நிலையில் உள்ளது.  மெய்தும் பிரமிடு, கெய்ரோ நகரத்திற்கு தெற்கில் 72 கிலோ மீட்டர் தொலைவில் அமைந்துள்ளது.  

பழைய எகிப்திய இராச்சியத்தை 24 ஆண்டுகள் ஆண்ட மூன்றாம் வம்சத்தின் இறுதி மன்னர் ஹுனிக்காக (ஆட்சிக் காலம்: கிமு 2637 - கிமு 2613)  மெய்தும் பிரமிடு கட்டத் துவங்கப்பட்டது.மெய்தும் பிரமிடை படிக்கட்டு பிரமிடுவாக நான்காம் வம்சத்தின் முதல் மன்னர் சினெபெரு கட்டி முடித்தார்.

## அகழாய்வுகள்
 
மெய்தும் பிரமிடு தொல்லியல் களத்தை முதன்முதலில் ஜான் சே பெர்ரிங் என்பவர் 1837-இல் அகழாய்வு செய்தார். பின்னர் 1843ல் கார்ல் ரிச்சர்டு லெப்சிஸ் அகழாய்வு செய்தார். பின்னர் 19-ஆம் நூற்றாண்டில் பிளிண்டர் பெட்ரீ இத்தொல்லியல் வளாகத்தில் நினைவுக் கோயில் ஒன்றை கண்டுபிடித்தார். 1920-ஆம் ஆண்டில் லூடிங் போர்ச்சர்டு, ஆலன் ரோவ் மற்றும் 1970-இல் அலி எல் கோலி  இத்தொல்லியல் களத்தை  அகழாய்வு செய்தனர். 
## மெய்து பிரமிடு கட்டிட அமைப்பு
மெய்தும் பிரமிடின் உயரம் 213 அடி அல்லது 65 மீட்டர் அல்லது 175 முழமும், அடித்தளம்  472 அடி அல்லது 144 மீட்டர் அல்லது 275 முழமும் கொண்டது. இப்பிரமிடு படிக்கட்டு பிரமிடு வகையைச் சேர்ந்தது.

## படக்காட்சிகள்

File:Mortuary Temple at Meidum.jpg|மெய்தும் பிரமிடின் நினைவுக் கோயில் 
File:MeidumMastaba16SouthSide.jpg|மன்னர் சினெபெருவின் மகன் நெபர்மாத்தின் நித்திய வீடு


## இதனையும் காண்க
* ஜோசெர் பிரமிடு
* எகிப்தின் பிரமிடுகள் பட்டியல்
* பண்டைய எகிப்தியக் கட்டிடக்கலை

## மேற்கோள்கள்

## உசாத்துணை
*
*
*
*
*
*
*Meidum: Site of the Broken Pyramid & Remnants of the First True Pyramid- Virtual-Egypt
*John Legon article on the Architectural Proportions of the Pyramid of Meidum 

## மேலும் படிக்க
*Arnold, Dieter (1991). *Building in Egypt: Pharaonic Stone Masonry*. Oxford: Oxford University Press. 
*Jackson, K. & Stamp, J. (2002). *Pyramid: Beyond Imagination. Inside the Great Pyramid of Giza*. London: BBC Worldwide. 

## வெளி இணைப்புகள்

பகுப்பு:எகிப்தியக் கட்டிடக்கலை
பகுப்பு:பிரமிடுகள்
பகுப்பு:எகிப்தின் நான்காம் வம்சம்
பகுப்பு:எகிப்தியப் பிரமிடுகள்
பாப்பார்

**பாப்பார்** என்பது (மலாய்: *Pekan Papar*; ஆங்கிலம்: *Papar Town*) மலேசியா, சபா மாநிலம், மேற்கு கரை பிரிவு, பாப்பார் மாவட்டத்தின் தலைநகரம் ஆகும். கடசான் - டூசுன்; புரூணை மலாய்க்காரர் (*Bruneian Malay*); பஜாவு ஆகிய இனக் குழுவினரைப் பெரும்பான்மையாகக் கொண்ட நகரம்.

இந்த நகரம் சபா மாநிலத் தலைநகரான கோத்தா கினபாலுவில் இருந்து 38 கி.மீ. தெற்கே அமைந்து உள்ளது. இந்த நகரத்தில் ஓர் இரயில் நிலையம் உள்ளது. சபா மாநில இரயில் சேவையின் (*Sabah State Railway*) முக்கிய நிறுத்தங்களில் ஒன்றாக அந்த நிலையம் விளங்குகிறது.

இந்தப் பாப்பார் நகரம், குரோக்கர் மலைத்தொடரை (*Crocker Range*) நோக்கி, தாழ்வான கடலோரப் பகுதிகளால் சூழப்பட்டு உள்ளது.  இங்குள்ள தாழ்வு நிலப் பகுதிகள் நெல் சாகுபடிக்குப் பாரம்பரியமாகப் பயன்படுத்தப்பட்டு வருகின்றன. நெல் சாகுபடியில் பெரும்பாலும் பழங்குடி மக்களே ஈடுபட்டு உள்ளனர். 

## பொது

புரூணை மலாய்க்காரர்கள் பெரும்பாலும் பாப்பார் நகரத்தில் உள்ள பெனோனி *(Benoni),* புவாங் சாயாங் *(Buang Sayang),* பொங்கவான் *(Bongawan),* கம்போங் லாவுட் *(Kampung Laut),* கெலனாகான் *(Kelanahan),* தாக்கிஸ் *(Takis),* கிமானிஸ் *(Kimanis)* மற்றும் கினாருட் *(Kinarut)* கிராமங்களில் வாழ்கின்றனர். 

கடசான் - டூசுன் இனத்தவர் ரம்பாசான் *(Rampazan),* லிம்பாகாவ் (*Limbahau),* கினாருட் *(Kinarut),* கோபிம்பினான் *(Kopimpinan),* லாகுட் *(Lakut),* மொண்டலிபாவ் *(Mondolipau),* கினுத்தா *(Kinuta),* புங்குக் *(Bungug),* படவான் *(Padawan),* கொய்டுவான் *(Koiduan),* உலு கிமானிஸ் *(Ulu Kimanis),* சும்பிலிங் *(Sumbiling)* மற்றும் லிம்புதுங் *(Limputung)* ஆகிய கிராமங்களில் வாழ்கின்றனர். 

பஜாவ் இன மக்கள் பெங்காலாட் பெசார் *(Pengalat Besar),* பெங்காலட் கெச்சில் *(Pengalat Kecil),* காவாங் *(Kawang),* கோலா *(Kuala),* சுங்கை பாடாங் *(Sg Padang)* மற்றும் பெரிங்கிஸ் *(Beringgis)* ஆகிய கிராமங்களில் வாழ்கின்றனர். கணிசமான அளவிற்கு சீனர்களும் சிறுபான்மையினராக உள்ளனர்.

### நிப்பா பனை மரக் காடுகள்

பல்வகையான பழத் தோட்டங்கள் உள்ளன. அவை பெரும்பாலும் சீனச் சிறுபான்மை இனத்தவருக்குச் சொந்தமாக உள்ளன.

பாப்பார் ஆறு கடலில் கலக்கும் தென் கரையில், சதுப்புநிலக் காட்டுப் பகுதியில் பாப்பார் நகரம் அமைந்து உள்ளது. நிப்பா எனும் உப்பு நீர் பனை மரக் காடுகளும் இங்கு நிறையவே உள்ளன.

கோத்தா கினபாலு நகரத்திற்கு அருகாமையில் இந்த நகரம் இருப்பதால், கோத்தா கினபாலுவின் நவீன வளர்ச்சித் தாக்கங்களும், இந்த நகரைப் பெரிதும் பாதித்து வருகின்றன. இந்த நகரம் அண்மைய ஆண்டுகளில் கணிசமான வளர்ச்சியைக் கண்டுள்ளது. ஆனாலும் அதன் சில பழைய கட்டிடங்கள் மற்றும் வரலாற்றுத் தன்மைகள் இன்னும் பாதுகாக்கப் படுகின்றன.

## காலநிலை

பாப்பார் ஒரு வெப்பமண்டல மழைக்காட்டுக் காலநிலையைக் கொண்டது. அதனால் ஆண்டு முழுவதும் அதிகமாக மழை பெய்யும்.

## காட்சியகம்

File:Papar OldTown.jpg|பாப்பாரின் பழைய கடை
File:Papar Sabah Railway-Bridge-01.jpg|பாப்பார் இரயில் பாலம்.
File:Papartownshop.jpg|பாப்பர் நகரில் சீனருக்கு சொந்தமான பலசரக்குக் கடை.
File:Papar Sabah MasjidDaerahPapar-02.jpg|பாப்பர் மாவட்டப் பள்ளிவாசல்.
File:Papar CatholicChurch St-Joseph.jpg|செயின்ட் ஜோசப் கத்தோலிக்க தேவாலயம்.
File:Papar Sabah KwongFookKungTemple-01.jpg|குவாங் பூக் குங் கோயில்.


## மேற்கோள்

பகுப்பு:மலேசிய நகரங்கள்‎
பகுப்பு:சபா மாநிலத்தின் நகரங்கள்
கோபேந்திரராஜா

**கோபேந்திர-ராஜா** (*Gopendraraja*) (ஆட்சி சுமார் 771-784 பொ.ச.) வடமேற்கு இந்தியாவில் இன்றைய இராஜஸ்தானின் சில பகுதிகளை ஆண்ட சௌகான் வம்சத்தைச் சேர்ந்த ஒரு இந்திய மன்னராவார். இவர் கோபேந்திரகன் என்றும் அழைக்கப்படுகிறார். 

கோபேந்திரன் தனது சகோதரன் முதலாம் சந்திரராஜாவுக்குப் பின் சகாமன மன்னனாக ஆனார். பிருத்திவிராச் சௌகானின் வரலாற்றைக் கூறும் நாட்டுப்புறக் கதையான "பிருத்விராஜ விஜயம்" என்பதின்படி,முதலாம் விக்ரகராஜா இவர்களின் தந்தையாக அறியப்படுகிறார்.  இருப்பினும், பிற்கால *ஹம்மிர* மகாகாவ்யம் இவர்களின் தந்தை விக்ரகராஜாவின் மூதாதையர் நரதேவன் என்று கூறுகிறது. 

கோபேந்திரன் ஒரு சுல்தான் பெக் வாரிசாவை போரில் தோற்கடித்ததாக *பிரபந்த-கோசம்* கூறுகிறது.  பெக் வாரிசா அரபுத் தளபதி முகமது பின் காசிமின் அடிமையாக இருந்திருக்கலாம் என்று வரலாற்றாசிரியர் ஆர்.பி. சிங் கருதுகிறார். 

கோபேந்திரனுகுப் பிறகு இவரது மருமகன் முதலாம் சந்திரராஜாவின் மகனான முதலாம் துர்லபராஜா முதலாம் துர்லபராஜா அரியணை ஏறினார்.

## சான்றுகள்

### உசாத்துணை
*
* 
* 

பகுப்பு:இராஜஸ்தான் வரலாறு
பகுப்பு:இந்திய அரசர்கள்
இந்தியத் தும்பு வாரியம்

**இந்தியத் தும்பு வாரியம்** (*Coir Board of India*) என்பது இந்திய அரசாங்கத்தால் தென்னை நார் தொழில் சட்டம் 1953 (எண். 45 இன் 1953) இன் கீழ் இந்தியாவில் தென்னை நார் (தேங்காய் நார்) தொழிலின் முன்னேற்றம் மற்றும் மேம்பாட்டிற்காக நிறுவப்பட்ட ஒரு சட்டப்பூர்வ அமைப்பாகும்.

## பின்னணி
இந்தியத் தும்பு வாரியம் கொச்சி மற்றும் ஆலப்புழாவினை அடிப்படையாகக் கொண்டு அமைந்துள்ளது. இந்த வாரியத்தின் தலைமை அலுவலகம் கொச்சியிலும், ஆராய்ச்சி மற்றும் பயிற்சி அலுவலகம் ஆலப்புழா மற்றும் பெங்களூரிலும் அமைந்துள்ளது. தென்னை நார் தொழில் இந்தியாவின் பாரம்பரிய தொழில்களில் ஒன்றாகும். இது தென்னை விவசாயிகளின் பொருளாதார ரீதியாக முக்கியமானது ஆகும்.  தென்னை நார் வாரியமானது இந்தியாவின் பல்வேறு பகுதிகளில், குறிப்பிடத்தக்க அளவில் தென்னைப் பயிரிடப்படும் இடங்களில் பிராந்திய அலுவலகங்களைக் கொண்டுள்ளது. தென்னை தும்பு தொழில்துறையின் மேம்பாடு, ஆராய்ச்சி, கல்வி மற்றும் பயிற்சி ஆகியவற்றிற்காக இந்த வாரியம் செயல்படுகிறது. குறு, சிறு மற்றும் நடுத்தர தொழில்கள் அமைச்சகத்தின் கீழ் இந்த வாரியம் செயல்படுகிறது.

தென்னை நார் தொழிலில் சுமார் 7 இலட்சத்திற்கும் அதிகமான (700,000) தொழிலாளர்கள் பணிபுரிகின்றனர். இவர்களில் பெரும்பாலோர் சமூகத்தின் பொருளாதார ரீதியாக நலிந்த பிரிவைச் சேர்ந்த கிராமப்புற மக்களாவார்கள்.

தென்னை தும்பு வாரியம் அனைத்துலக் இயற்கை இழைகள் ஆண்டான 2009ஐ சிறப்பாகக் கொண்டாடியது.

## திட்டம்
* தென்னை நார் வளர்ச்சித் திட்டம்
* பாரம்பரிய தொழில்களின் மறுசீரமைப்புக்கான நிதித் திட்டம்
* பிரதம மந்திரியின் வேலைவாய்ப்பு உருவாக்கும் திட்டம்
* புதுமை, கிராமப்புற தொழில்கள் மற்றும் தொழில்முனைவு ஆகியவற்றை மேம்படுத்துவதற்கான ஒரு திட்டம்

## தலைவர்
இந்தியத் தும்பு வாரியத்தின் தற்போதைய தலைவராக டி. குப்புராமு உள்ளார்.

*

## மேற்கோள்கள்

## வெளி இணைப்புகள்

* இந்திய தும்பு வாரிய அதிகாரப்பூர்வ இணையதளம்
* இந்திய தும்பு வாரிய அதிகாரப்பூர்வ இணையதளம்
* குறு, சிறு மற்றும் நடுத்தர தொழில்கள் அமைச்சகம், இணையதளம்
* தென்னை நார் பொருட்கள் இந்தியாவில் கிடைக்கும்
பகுப்பு:இந்திய அரசு அமைப்புகள்
மு. வேதாசலம்

**மு. வேதாசலம்** (*M. Vedachalam*)(பிறப்பு 26 சூன் 1927) என்பவர் இந்திய அரசியல்வாதியும் தமிழ்நாடு சட்டமன்ற முன்னாள் உறுப்பினரும் ஆவார். இவர் சென்னை இராயபுரத்தினைச் சார்ந்தவர். சென்னை மாநகரின் துணை தந்தையாகவும் பதவி வகித்துள்ளார். 1967 மற்றும் 1971 ஆகிய ஆண்டுகளில் தமிழ்நாடு சட்டமன்றத் தேர்தலில் சென்னை, வண்ணாரப்பேட்டை சட்டமன்றத் தொகுதியில் திராவிட முன்னேற்றக் கழக வேட்பாளராகப் போட்டியிட்டு வெற்றிபெற்றார்.

## தேர்தல் செயல்பாடு
## 1967

## 1971

## மேற்கோள்கள்

பகுப்பு:4 ஆவது தமிழ்நாடு சட்டமன்ற உறுப்பினர்கள்
பகுப்பு:5 ஆவது தமிழ்நாடு சட்டமன்ற உறுப்பினர்கள்
பகுப்பு:திராவிட முன்னேற்றக் கழக சட்டமன்ற உறுப்பினர்கள்
முதலாம் விசய மாணிக்கியா

**முதலாம் விசய மாணிக்கியா** (*Vijaya Manikya* I)  (இறப்பு சுமார் 1488 பொ.ச.) 15 ஆம் நூற்றாண்டின் பிற்பகுதியில் சிலகாலம் திரிபுரா இராச்சியத்தை ஆண்ட  மாணிக்கிய வம்ச அரசனாவார்.

இவருக்கு சிறுவயதாக இருக்கும்போது இவரின் தந்தையாக இருந்திருக்கக்கூடிய இவரது முன்னோடி பிரதாப் மாணிக்கியாவின் படுகொலைக்குப் பின்னர் பதவிக்கு வந்தார். பொ.ச.1488 ஆம் ஆண்டில் வெளியிடப்பட்ட ஒரு செப்புத் தகடு இவரது பெயருடன் பொறிக்கப்பட்டுள்ள போதிலும், இவரது ஆட்சிக்கான காலக்கெடுவை வழங்குகிறது என்றாலும், இவரது ஆட்சி திரிபுராவின் அரச வரலாற்றைக் கூறும் "ராஜ்மாலா" வில் இருந்து தவிர்க்கப்பட்டுள்ளது. 'ராஜ்மாலா' இவரை அதே பெயரில் உள்ள இவரது மிகவும் பிரபலமான உறவினரான இரண்டாம் விசய மாணிக்கியாவுடன் குழப்பி, இவரது வாழ்க்கையின் சில விவரங்களை பிந்தையவருடன் முரண்பட்டதாகக் காட்டுகிறது.

இவர் தனது ஆட்சியை தனது தாய்வழி மாமாவும், இராச்சியத்தின் உண்மையான சக்தியாக இருந்த இராணுவத் தலைவருமான தைத்யநாராயணனின் கட்டுப்பாட்டில் கழித்ததாகத் தெரிகிறது. பிந்தையவர் தனது மகளையும் இவருக்குத் திருமணம் செய்து வைத்தார். இருப்பினும், இவர் சிறிது காலம் மட்டுமே ஆட்சி செய்து இளமையிலேயே இறந்தார். அடுத்த ஆண்டு பிரதாப்பின் தம்பி முகுத் மாணிக்கியாவின் பெயரைக் கொண்ட நாணயங்கள் அச்சிடப்பட்டுள்ளன.

## சான்றுகள்

பகுப்பு:திரிபுராவின் வரலாறு
பகுப்பு:திரிபுராவின் ஆட்சியாளர்கள்
கொழும்பு பன்னாட்டு புத்தகக் காட்சி

**கொழும்பு பன்னாட்டு புத்தகக் காட்சி** (*Colombo International Book Fair*) இலங்கையின் கொழும்பில் உள்ள பண்டாரநாயக்கா நினைவு பன்னாட்டு மாநாட்டு மண்டபத்தில் ஆண்டுதோறும் செப்டம்பர் நடுப்பகுதியில் நடைபெறுகிறது.  இலங்கை புத்தக வெளியீட்டாளர்கள் சங்கம் புத்தகக் காட்சியை ஏற்பாடு செய்து நடத்துகிறது. 

கொழும்பு பன்னாட்டு புத்தகக் கண்காட்சியின் 22 ஆவது பதிப்பு 2020 ஆம் ஆண்டு செப்டம்பர் 18 அன்று தொடங்கி செப்டம்பர் 27 வரை நடத்த திட்டமிடப்பட்டது. ஏற்பாட்டாளர்கள் சிறப்பு கோவிட்-19 பாதுகாப்பு நடவடிக்கைகளை ஏற்பாடு செய்திருந்தனர். கொழும்பு பன்னாட்டு புத்தகக் காட்சி என்பது இலங்கையின் மிகப்பெரிய புத்தகக் கண்காட்சியாகும்.

## மேற்கோள்கள்

## புற இணைப்புகள்
*Sri Lanka Book Publishers' Association
*2020 CIBF Dates 

பகுப்பு:இலங்கையில் புத்தகக் கண்காட்சிகள்
நாபாவான்

**நாபாவான்** என்பது (மலாய்: *Pekan Nabawan*; ஆங்கிலம்: *Nabawan Town*) மலேசியா, சபா மாநிலம், உட்பகுதி பிரிவு, நாபாவான் மாவட்டத்தின் தலைநகரம் ஆகும். 

பெரும்பான்மையோர் பழங்குடி மூருட் மக்கள்; சிறுபான்மையோர் லுன் பாவாங் *(Lun Bawang)*; லுன் டாயே *(Lun Dayeh)* பழங்குடி இனத்தவர்கள்.  

## பொது

நாபாவான் மாவட்டம் 6.089 சதுர கி.மீ. பரப்பளவைக் கொண்டது. இந்த மாவட்டம் சபாவின் தெற்குப் பகுதியில் அமைந்து உள்ளது. 

இதன் வடக்கில் கெனிங்காவ் மாவட்டம்; வடகிழக்கில் தொங்கோட் மாவட்டம்; கிழக்கில் தாவாவ் மாவட்டம், மேற்கில் தெனோம் மாவட்டம் மற்றும் இந்தோனேசியாவின் வடக்கு கலிமந்தான் மாநிலம் உள்ளன.

### நாபாவான் மாவட்டம்

நாபாவான் மாவட்டம் 1920-ஆம் ஆண்டில் ஒரு சிறிய மாவட்டமாகத் தொடங்கியது. பணிபுரிந்த முதல் உதவி மாவட்ட அலுவலர் திரு. ஐ.சி பெக் *(I.C Peck)*.

இங்கு பழைமையான கற்பாறைக் குன்று உள்ளது. அதன் பெயர் பத்து புங்குல் *(Batu Punggul).* பழங்காலத்தில், மூருட் பழங்குடி மக்களால் கண்டுபிடிக்கப்பட்டது. 120 மீட்டர் உயரம்; 68 மீட்டர் அகலம் கொண்டது.

### பத்து புங்குல்

இந்தக் குன்று செபுலுட் ஆற்றுப் பகுதியின் நடுவில் அமைந்து உள்ளது. அதைச் சுற்றிலும் பல குகைகள் உள்ளன. 

நாபாவான் பகுதி வெப்ப மண்டலக் காடுகளுக்குப் பெயர் பெற்ற இடமாகும். அண்மைய காலங்களில் அதிகமான அளவில் காட்டு மரங்கள் வெட்டப் படுகின்றன.

## காட்சியகம்

File:Nabawan Sabah PejabatDaerahNabawan-01.jpg|நாபாவான் மாட்ட அலுவலகம்
File:Nabawan Sabah OverviewPekanNabawan-01.jpg|நாபாவான் நகரம்
File:Nabawan Sabah PerpustakaanCawanganNabawan-01.jpg|நாபாவான் நூல்நிலையம்


## வெளி இணைப்புகள்

## மேற்கோள்

பகுப்பு:மலேசிய நகரங்கள்‎
பகுப்பு:சபா மாநிலத்தின் நகரங்கள்
சன்னா-உபுலி நிகழ்த்துக் கலைகள் அறக்கட்டளை

**சன்னா-உபுலி நிகழ்த்துக் கலைகள் அறக்கட்டளை** (*Channa-Upuli Performing Arts Foundation*)
இலங்கையின் துணை நகரமான தெகிவளையை தளமாகக் கொண்ட ஒரு நிகழ்த்துக் கலைகள் அமைப்பாகும்.
## பின்னணி
சன்ன விசேவர்தன மற்றும் அவரது மனைவி உபுலி பானிபாரத ஆகியோர் சன்ன-உபுலி நிகழ்த்துக்கலைகள் அறக்கட்டளையை நிறுவினர்.

சன்னா மற்றும் உபுலி இருவரும் இலங்கையின் பாரம்பரிய மற்றும் ஆக்கப்பூர்வமான நடனத்தின் அனைத்து வடிவங்களிலும் நிபுணத்துவம் பெற்றவர்களாக இருந்தார்கள். குறிப்பாக கண்டிய மற்றும் சபராகமுவா போன்றவற்றில் இவர்கள் நிபுணத்துவம் பெற்றிருந்தார்கள். சன்னா தனது சொந்த படைப்பான நவீன பாலேவில் நிபுணத்துவம் பெற்றிருந்தார். 

## நடன பாணி
"உடல் மொழி" என்று அழைக்கப்பட்ட சன்னாவின் நவீன நடனம் "திரிபங்கா"வை அடிப்படையாகக் கொண்டதாகும்.  இது ஒரு பெண் உடலின் மூன்று வளைவுகளைக் குறிக்கிறது. திரிபங்கா சன்னாவின் அழகான நடனக் கலைஞர்களால் நிகழ்த்தப்படும் ஒரு நெகிழ்வான பாணியாகும்.

பாரம்பரிய கண்டிய, கீழ்நாடு மற்றும் சபராகமுவா பறைகளுடன் அனைத்து வகையான இலங்கை பாரம்பரிய பறை வடிவங்களும் சன்னாவின் நிகழ்ச்சிகளில் அடங்கும்.

சன்னா இளம் வயதில் இலங்கையில் கலாநிதி சித்ரசேனாவின் கீழ் இலங்கையின் பாரம்பரிய நடன வடிவங்களைக் கற்றுக்கொண்டார். பின்னர் இந்தியாவில் மற்ற நடன வடிவங்களையும் பிரான்சில் பாரம்பரிய பாலேவையும் பயின்றார்.

## பன்னாட்டு நிகழ்ச்சிகள்
சன்னா-உபுலி கலைக்குழு உலகம் முழுவதும் உள்ள பார்வையாளர்களை கவர்ந்துள்ளது. சாட்லர்சு வெல்சு அரங்கம்,   இங்கிலாந்தில் உள்ள குயின் எலிசபெத் அரங்கம், ஆத்திரேலியாவில் உள்ள சிட்னி ஓபரா அரங்கம் மற்றும் ரீசெண்டு அரங்கம் உட்பட பல பிரபலமான திரையரங்குகளில் நிகழ்ச்சி நடத்தும் வாய்ப்பை சன்னா-உபுலி கலைக்குழு பெற்றுள்ளது.

இலங்கை தனது 50 ஆவது ஆண்டு சுதந்திரத்தை கொண்டாடும் போது சனாதிபதி மாளிகையில் வேல்சு இளவரசர் சார்லசு முன்னிலையில் 1998 ஆம் ஆண்டில் சன்னா மற்றும் குழுவினர் நிகழ்ச்சிகளை நடத்தினர்.
 
2003 ஆம் ஆண்டு டென்வரில் நடைபெற்ற பன்னாட்டு அரிமாசங்க மாநாட்டில் பங்கேற்ற 178 நாடுகளில் இந்த நடனக் குழு முதல் இடத்தைப் பெற்று இலங்கைக்கு பெருமை சேர்த்தது.

2004 ஆங்காங்கு, 2007 சிகாகோ, 2008 தாய்லாந்து நாடுகளில் பன்னாட்டு அரிமாசங்க மாநாடுகளிலும் இக்குழுவினர் கலந்து கொண்டனர்.

## விருதுகள்
சன்னாவும் உபுலியும் அவர்களின் நடன சாதனைகளுக்காக உள்நாட்டிலும் பன்னாட்டு அளவிலும் பல விருதுகளை வென்றுள்ளனர். 

சப்பானிய அரசாங்கம் சன்னாவிற்கு "நிகத்துக் கலை"க்கான கௌரவ விருதை வழங்கியது.
2005 ஆம் ஆண்டில் இலங்கை சனாதிபதி சன்னாவிற்கு "கலா சூரி" என்ற உயரிய விருதை வழங்கி சிறப்பித்தார். 
## மேற்கோள்கள்

பகுப்பு:இலங்கையின் நடனங்கள்
பகுப்பு:ஆசிய நடனங்கள்
அல்லூரி சீதாராம இராஜு மாவட்டம்

**சிறீ அல்லூரி சீதாராம இராஜு** (**Alluri Sitharama Raju district**)**,** 4 ஏப்ரல் 2022 ஆந்திரப் பிரதேசத்தில் புதிதாக நிறுவப்பட்ட 13 மாவட்டங்களில் மற்றும் 26 மாவட்டங்களில் ஒன்றாகும். இதன் நிர்வாகத் தலைமையிடம் பதேரு ஆகும். இந்திய விடுதலைப் போராட்ட வீரரும், பழங்குடியின தலைவருமான அல்லூரி சீதாராம இராஜுவின் நினைவாக இப்புதிய மாவட்டத்திற்கு பெயரிடப்பட்டது.

விசாகப்பட்டினம் மாவட்டத்தின் பதேரு வருவாய் கோட்டம் மற்றும் கிழக்கு கோதாவரி மாவட்டத்தின்  ராம்பச்சோதவரம்  வருவாய் கோட்டத்தின் பகுதிகளை அல்லூரி சீதாராம இராஜு மாவட்டம் நிறுவப்பட்டது.

12,251 சதுர கிலோ மீட்டர் பரப்பளவு கொண்ட சிறீ அல்லூரி சீதாராம இராஜு மாவட்டத்தின் மக்கள் தொகை 9.54 இலட்சம் ஆகும். இதன் எழுத்தறிவு 48.34% ஆகும்.

## நிர்வாகப் பிரிவுகள்
சீதாராம அல்லூரி இராஜு மாவட்டம் பதேரு மற்றும் ராம்பச்சோதவரம்  என வருவாய் கோட்டங்களும், 22 மண்டல்களும், 2972 கிராமங்களும் கொண்டது.  
thumb|341x341px|மண்டல்கள்

### மண்டல்கள்
பதேரு வருவாய் கோட்டத்தில் 11 மண்டல்களும்; ராம்பச்சோதவரம் கோட்டத்தில் 11 மண்டல்களும் கொண்டது.

### அரசியல்
thumb|சட்டப் பேரவையின் தொகுதிகள் (2008-2014)
இடது|thumb|மக்களவை தொகுதிகள் (2008-2014)
thumb|சட்டப் பேரவையின் தொகுதிகள் (2014-)
இடது|thumb|மக்களவை தொகுதிகள் (2014-)
இம்மாவட்டம் ஒரு மக்களவைத் தொகுதியும், 3 சட்டமன்றத் தொகுதிகளையும் கொண்டது.

## இதனையும் காண்க
* ஆந்திரப் பிரதேச மாவட்டங்களின் பட்டியல்
* அல்லூரி சீதாராம இராஜு

## மேற்கோள்கள்

## வெளி இணைப்புகள்
*  அல்லூரி சீதாராம இராஜு மாவட்டத்தின் இணையதளம்

பகுப்பு:ஆந்திரப் பிரதேசத்தில் உள்ள மாவட்டங்கள்
பகுப்பு:அல்லூரி சீதாராம இராசு மாவட்டம்
களப்பலி

**களப்பலி** என்பது பண்டைத் தமிழரின் போரியல் சார்ந்த நிகழ்வுகளில் ஒன்றாகும். அதாவது போரிலே வெற்றி பெற வேண்டும் என்பதற்காக போர்த்தெய்வமான கொற்றவைக்கு தானாகவே விரும்பி முன்வருகின்ற ஒரு வீரனின் தலையைக் கத்தியினால் அறுத்துக் கொடுக்கும் பலியாகும். உரிய போர்க்களத்திலே நடைபெறுவதால் களப்பலி எனப்படுகின்றது. கலிங்கத்துப் பரணியில் சோழ அரசின் வெற்றிக்காக களப்பலி கொடுத்த செய்திகள் காணப்படுகின்றன.

சிலப்பதிகாரத்தில்,

*"வெற்றி வேந்தன் கொற்றம் கொள்கென*

*நற்பலி பீடிகை நலங்கொள வைத்தாங்கு*

*உயிர்ப்பலி உண்ணும் உருமுக்குரல் முழக்கத்து*

*மயிர்க்கண் முரசொடு வான்பலி"* - இந்திரவிழவுரெடுத்த காதை 85-88

பழந்தமிழர் மரபில் அரிகண்டம், நவகண்டம் போன்ற பல்வேறு பலியிடும் முறைகள் காணப்பட்டிருக்கின்றன. 

தமிழகக் கோயில்களில் நவகண்டச் சிற்பங்களைக் காணலாம். குறிப்பாக திருவாசி, திருமுக்கூடலுர் போன்ற பல்வேறு இடங்களில் காணமுடிகின்றது.

மகாபாரதக் கதையிலும் பாண்டவர்கள் போரில் வெற்றி பெறவேண்டும் என்பதற்காக அரவான் களப்பலி கொடுக்கப்பட்டான் என்ற செய்தி குறிப்பிடத்தக்கது.

## மேற்கோள்கள்
 

பகுப்பு:தமிழர் போரியல்
பார்வதிபுரம் மண்யம் மாவட்டம்

**பார்வதிபுரம் மண்யம் மாவட்டம்** *(Parvathipuram Manyam district),* 4 ஏப்ரல் 2022 அன்று ஆந்திரப் பிரதேசத்தில் புதிதாக நிறுவப்பட்ட 13 மாவட்டங்களில் இதுவும் ஒன்றாகும். இதோடு ஆந்திராவில் தற்போது 26 மாவட்டங்கள் உள்ளது.

விஜயநகர மாவட்டத்தின் பார்வதிபுரம் வருவாய்க் கோட்டம் மற்றும் சிறீகாகுளம் மாவட்டத்தின் பள்ளிகொண்டா வருவாய்க் கோட்டத்தின் பகுதிகளைக் கொண்டு பார்வதிபுரம் மண்யம் மாவட்டம் 4 ஏப்ரல் 2022 அன்று நிறுவப்பட்டது. இதன் நிர்வாகத் தலைமையிட நகரம் பார்வதிபுரம் ஆகும்.

3659 சதுர கிலோ மீட்டர் பரப்பளவு கொண்ட பார்வதிபுரம் மண்யம் மாவட்டத்தின் மொத்த மக்கள் தொகை 9.25 இலட்சம் ஆகும். இதன் எழுத்தறிவு 50.9%. 
## ஆட்சிப் பிரிவுகள்
பாரவதிபுரம் மண்யம் மாவட்டம் பள்ளிகொண்டா மற்றும் பார்வதிபுரம் என இரண்டு வருவாய்க் கோட்டகள் கொண்டது. இம்மாவட்டம் 15 மண்டல்களாகவும் மற்றும் 910 கிராமங்களாகப் பிரிக்கப்பட்டுள்ளது. இம்மாவட்டத்தில் 2 நகராட்சிகளும், ஒரு பேரூராட்சியும் கொண்டுள்ளது.

### மண்டல்கள்
இடது|thumb|பார்வதிபுரம் மண்யம் மாவட்ட மண்டலங்கள்
பார்வதிபுரம் வருவாய் கோட்ட 7 மண்டல்களாகவும், பள்ளிக்கொண்டா கோட்டம் 8 மண்டல்களாகவும் பிரிக்கப்பட்டுள்ளது. அவைகள்:

## அரசியல்
இம்மாவட்டம்அரக்கு மக்களவைத் தொகுதிக்கு உட்பட்டது. மற்றும் 8 சட்டமன்றத் தொகுதிகளையும் கொண்டுள்ளது.
படிமம்:Andhra Pradesh Wahlkreise Lok Sabha (2008-2014).svg|மக்களவை தொகுதிகள் (2008-2014)
படிமம்:Wahlkreise zur Vidhan Sabha von Andhra Pradesh (2008-2014).svg|சட்டப் பேரவையின் தொகுதிகள் (2008-2014)
படிமம்:Andhra Pradesh Wahlkreise Lok Sabha (2014-).svg|மக்களவை தொகுதிகள் (2014-)
படிமம்:Wahlkreise zur Vidhan Sabha von Andhra Pradesh (2014-).svg|சட்டப் பேரவையின் தொகுதிகள் (2014-)


## இதனையும் காண்க
* ஆந்திரப் பிரதேச மாவட்டங்களின் பட்டியல்

## மேற்கோள்கள்

## வெளி இணைப்புகள்
* பார்வதிபுரம் மண்யம் மாவட்ட இணையதளம்
* பார்வதிபுரம் மண்யம் மாவட்டத்தின் வரைபடம்

பகுப்பு:ஆந்திரப் பிரதேசத்தில் உள்ள மாவட்டங்கள்
பார்வதிபுரம் மண்யம் மாவட்டம்
தால்மிடிஸ்

**தால்மிடிஸ்** (*Tolmides*, கிரேக்கம் : Τολμίδης) என்பவர், டோல்மேயசின் மகனும், முதல் பெலொப்பொன்னேசியப் போரின் முன்னணி ஏதெனியன் தளபதியும் ஆவார். கிமு 450 மற்றும் 440 களின் முற்பகுதியில் ஏதென்சின் இராணுவத் தலைமைக்கு பெரிக்கிள்ஸ் மற்றும் மைரனைட்ஸ் ஆகியோருடன் இவரும் போட்டியிட்டார். 

கிமு 455 இல், எசுபார்த்தான்கள் மற்றும் அவர்களது கூட்டாளிகளைத் தாக்கும் நோக்கத்துடன் பெலொப்பொன்னேசியாவின் கரையோரங்களில் போர்ப் பயணம் மேற்கொள்ள முடிவு செய்யப்பட்டடது. அதற்காக தால்மிடிசின் தலைமையில் ஒரு கடற்படை மற்றும் 4,000 வீரர்களைக் கொண்ட ஒரு படை அனுப்பப்பட்டது. தால்மிடிசு மெசேனியாவில் உள்ள மெத்தோன் நகரைக் கைப்பற்றினார், ஆனால் எசுபார்த்தன் படையின் வருகையால் அதைக் கைவிட வேண்டிய கட்டாயம் ஏற்பட்டது.  இவர் முக்கியமான எசுபார்த்தன் துறைமுகமான கிதியோனைத் தாக்கி கப்பல் பட்டறைகளை எரித்தார்.  மேலும் இவர் சைத்தரா தீவையும் தாக்கினார்.

தால்மிடிஸ் அயோனியன் கடலில் உள்ள தீவான ஜாசிந்தசுடன் ஒரு கூட்டணியை உருவாக்கி,   கொரிந்து வளைகுடாவிற்குள் பயணம் செய்தார். பின்னர் இவர் வளைகுடாவின் வடக்கு கடற்கரையில் உள்ள கொரிந்திய குடியேற்றமான சால்சிசை  கைப்பற்றினார். பின்னர் ஓசோலியன் லோக்ரிசில் உள்ள நவ்ப்பாக்ட்டசைக் கைப்பற்றி மெசேனியாவிலிருந்து அகதிகளை குடியேற்றினார்.   அவர்கள் கேந்திரிய முக்கியத்துவம் வாய்ந்த இடத்தில் ஏதெனியன் கூட்டாளிகளாக செயல்படுமாறு ஏற்பாடு செய்தார். மேலும் இவர் சிசியோன் பிரதேசத்தில் தரையிறங்கி அவர்களுக்கு எதிராக அனுப்பப்பட்ட ஹாப்லைட்களின் படையை தோற்கடித்தார். 

பின்னர் தால்மிடிஸ் ஏதெனியன் குடியிருப்பை நக்சஸ்  மற்றும் யூபோயாவில் உருவாக்கினார்.  கிமு 447 இல், ஏதெனிய ஆட்சிக்கு எதிரான எழுச்சியை அடக்குவதற்காக 1,000 ஏதெனியர்கள் மற்றும் சில நட்பு நாட்டுப் படைகளுடன் இவர் போயோட்டியாவிற்கு அணிவகுத்துச் சென்றார். செரோனியாவில் பாசறையை  அமைத்த பிறகு, இவர் கொரோனியாவில் போயோடியன், லோக்ரியன், யூபோயன் படையை எதிர்கொண்டார். போரில் தால்மிடிஸ் இறந்ததால் ஏதெனியர்கள் கடுமையான தோல்வியை சந்தித்தனர். 

கொரோனியா போரில் ஏதெனியன் தோல்வியானது 'ஏதெனியன் நிலப் பேரரசின்' முடிவை முன்ன்றிவித்தாதக இருந்தது.

## குறிப்புகள்

பகுப்பு:பண்டைய ஏதெனியன் தளபதிகள்
அனகாபள்ளி மாவட்டம்

**அனகாபள்ளி மாவட்டம்** (**Anakapalli district**) ஆந்திரப் பிரதேசத்தின் 26 மாவட்டங்களில் ஒன்றாகும். இதன் நிர்வாகத் தலைமையிடம்  அனகபள்ளி நகரம் ஆகும். இம்மாவட்டம் புதிதாக 4 ஏப்ரல் 2022 அன்று விசாகப்பட்டினம் மாவட்டத்தின் அனகபள்ளி வருவாய் கோட்டம் மற்றும் நரசிப்பட்டினம் வருவாய் கோட்டங்களைக் கொண்டு அனகாபள்ளி மாவட்டம் புதிதாக நிறுவப்பட்டது.

4,292 சதுர கிலோ மீட்டர் பரப்பளவு கொண்ட அனகப்பள்ளி மாவட்டத்தின் மொத்த மக்கள் தொகை  17.270 இலட்சம் ஆகும். இதன் எழுத்தறிவு 62.02% ஆகும்.

## மாவட்ட நிர்வாகம்
அனகாபள்ளி மாவட்டம் அனகபள்ளி வருவாய் கோட்டம் மற்றும் நரசிப்பட்டினம் வருவாய் கோட்டங்களையும், 24 மண்டல்களையும், 753 கிராமங்களையும் கொண்டது. இம்மாவட்டம் *எலமான்சிலி* மற்றும் *நரசிப்பட்டினம்* எனும்  2 நகராட்சிகளையும், 8 கணக்கெடுப்பில் உள்ள ஊர்களையும் கொண்டது.

அனகாபள்ளி மண்டலம், விசாகப்பட்டினம் மாநகராட்சியின் பெருநகரப் பகுதியில் அமைந்துள்ளது. இம்மாவட்டத்தின் 8 கணக்கெடுப்பில் உள்ள ஊர்கள் பௌலுவாடா, யலமஞ்சிலி, சூடாவரம், நரசிப்பேட்டை, முலகுட்டு, நக்கப்பள்ளி, பெத்த புத்தபள்ளி மற்றும் பாயகராவுபேட்டை  ஆகும்.

### மண்டல்கள்
இம்மாவட்டத்தின் இரண்டு வருவாய் கோட்டங்களில் 24 மண்டல்கள் உள்ளது.

### அரசியல்
அனகாப்பள்ளி மாவட்டம் அனகாபல்லி மக்களவைத் தொகுதியும், 7 சட்டமன்றத் தொகுதிகளையும் கொண்டது. அவைகள்:
*சோடவரம்
*மாடுகுலா
*அனகாபல்லி
*பெந்துர்த்தி
*யலமஞ்சிலி
*பாயகராவுபேட்டை
*நர்சிபட்டினம்

## இதனையும் காண்க
* ஆந்திரப் பிரதேச மாவட்டங்களின் பட்டியல்
## மேற்கோள்கள்

## வெளி இணைப்புகள்
* அனகப்பள்ளி மாவட்ட இணையதளம்

பகுப்பு:ஆந்திரப் பிரதேசத்தில் உள்ள மாவட்டங்கள்
அனகாபள்ளி மாவட்டம்
மலேசிய இரப்பர் ஆராய்ச்சி நிறுவனம்

**மலேசிய இரப்பர் ஆராய்ச்சி நிறுவனம்** (மலாய்: *Institut Penyelidikan Getah Malaysia*; ஆங்கிலம்: *Rubber Research Institute of Malaysia*) என்பது மலேசியாவில் இரப்பர் தொழில் மற்றும் அது தொடர்பான பிரச்சனைகள் குறித்து ஆராய்ச்சிகள் செய்யும் ஒரு மையமாகும்.

## வரலாறு

1925-ஆம் ஆண்டு சூன் மாதம் 29-ஆம் தேதி மலாயாவின் இரப்பர் ஆராய்ச்சி நிறுவனத்தை (*Rubber Research Institute of Malaya*) உருவாக்கும் மசோதா மலேசிய அரசாங்கத்தால் நிறைவேற்றப்பட்டது. 

1926-ஆம் ஆண்டு செப்டம்பர் மாதம் 26-ஆம் நாள் முனைவர் பிரைசு (*Dr G. Bryce*) என்பவர் மலேசிய இரப்பர் ஆராய்ச்சி நிறுவனத்தின் முதல் இயக்குநராக நியமிக்கப்பட்டார். 1926 ஆம் ஆண்டு அக்டோபர் மாதம் 31-ஆம் தேதி பெட்டாலிங் தோட்டத்தில் (*Petaling Estate*) இருந்த இதன் ஆய்வகம் மூடப்பட்டது. 

### தற்காலிக ஆய்வகம்

1926-ஆம் ஆண்டு நவம்பர் 1-ஆம் தேதி, இரப்பர் விவசாயிகள் சங்கத்தின் (*Rubber Growers' Association*) உபகரணங்களையும் தளவாடங்களையும் மலேசிய இரப்பர் ஆராய்ச்சி நிறுவனம் எடுத்துக் கொண்டது. மேலும் இதே 1926-ஆம் ஆண்டில், அந்த நிறுவனம் சிலாங்கூரின் டாமன்சாரா சாலையில் தற்காலிகமாக ஓர் ஆய்வகக் கட்டிடத்தை அமைக்க அரசாங்கத்திடம் அனுமதி கோரியது. 

மலேசிய இரப்பர் ஆராய்ச்சி நிறுவனத்தின் கோரிக்கை அரசாங்கத்தல் ஏற்கப்பட்டது. பின்னர் டாமன்சாரா சாலையில் இருந்த ஒரு பழைய கட்டடம் ஐந்து ஆண்டுகளுக்கு குத்தகைக்கு விடப்பட்டது. 

### புதிய கட்டிடம்

1936-ஆம் ஆண்டில், அம்பாங் சாலையில் உள்ள ஒரு புதிய கட்டிடத்திற்கு தன் நிறுவனத்தை மாற்ற முடிவு செய்தது. இந்த கட்டிடம் சிலாங்கூர் சுல்தான் சுலைமான் அவர்களால் (*Sultan Sulaiman of Selangor*) 1936 ஏப்ரல் 22-ஆம் தேதி  துவக்கி வைக்கப்பட்டது. இந்த நிறுவனம் அதன் செயல்பாட்டை 1937 மே 19-ஆம் தேதி மீண்டும் தொடங்கியது.

## மேற்கோள்கள்

## மேலும் காண்க
*  பி. சி. சேகர் 

## வெளி இணைப்புகள்

மலேசிய அரசு நிறுவனங்கள்
பகுப்பு:மலேசிய அரசு நிறுவனங்கள்
க. பொன்னுசாமி

**க. பொன்னுசாமி** (K. Ponnusamy)(பிறப்பு 7 திசம்பர் 1942) என்பவர் இந்திய அரசியல்வாதியும் தமிழ்நாடு சட்டமன்ற முன்னாள் உறுப்பினரும் ஆவார். இவர் திருச்சிராப்பள்ளி மாவட்டம் மணப்பாறை வட்டம் புத்தாநத்தத்தினைச் சார்ந்தவர். மணப்பாறை அருகிலுள்ள ஏ. புதுப்பட்டி கிராமம் நவகுடியில் பிறந்தார். திருச்சிராப்பள்ளி ஜமால் முகமது கல்லூரி மற்றும் சிதம்பரம் அண்ணாமலைப் பல்கலைக்கழகத்தில் முதுநிலை அறிவியல் மற்றும் இளநிலை சட்டம் பயின்ற பொன்னுசாமி கல்லூரி பேராசிரியராக 20 ஆண்டுகளுக்கு மேலாகவும் மேலும் வழக்கறிஞராகவும் தொழில் புரிந்து வந்தார். அனைத்திந்திய அண்ணா திராவிட முன்னேற்றக் கழகத்தினைச் சார்ந்த பொன்னுசாமி தமிழ்நாடு சட்டமன்றத்திற்கு நடைபெற்ற தேர்தலில் 1989 மற்றும் 1991 ஆண்டுகளில் திருச்சிராப்பள்ளி மாவட்டம் மருங்காபுரி சட்டமன்றத் தொகுதியில் போட்டியிட்டுத் தேர்ந்தெடுக்கப்பட்டார். இவர் சட்டமன்ற துணை சபாநாயகராகவும், கல்வி அமைச்சராகவும் பணியாற்றியுள்ளார். அதிமுகவில் மீண்டும் தேர்தலில் போட்டியிட வாய்ப்பு வழங்கப்படாததால் இவர் திமுகவில் இணைந்தார்.

## மேற்கோள்கள்

பகுப்பு:1942 பிறப்புகள்
பகுப்பு:9 ஆவது தமிழ்நாடு சட்டமன்ற உறுப்பினர்கள்
பகுப்பு:10 ஆவது தமிழ்நாடு சட்டமன்ற உறுப்பினர்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:திருச்சி மாவட்ட மக்கள்
ஸ்ரீசத்ய சாய் மாவட்டம்

thumb|சிறீ சத்ய சாய் மாவட்ட மண்டலங்கள்
**சிறீ சத்ய சாய் மாவட்டம்** (**Sri Sathya Sai district**) ஆந்திரப் பிரதேசத்தின் 26 மாவட்டங்களில் ஒன்றாகும். இம்மாவட்டம்  அனந்தப்பூர் மாவட்டத்தின் தர்மாவரம், பெனுகொண்டா, கதரி மற்றும் புதிதாக நிறுவப்பட்ட புட்டபர்த்தி வருவாய்க் கோட்டப் பகுதிகளைக் கொண்டு 4 ஏப்ரல் 2022 அன்று நிறுவப்பட்டது.

சத்திய சாயி பாபா நினைவாக நிறுவப்பட்ட ஸ்ரீசத்ய சாய் மாவட்டம் 7,771 சதுர கிலோ மீட்டர் பரப்பளவுடன், 17.22 இலட்சம் மக்கள் தொகையையும்,  6 சட்டசபை தொகுதிகளையும்,  3 வருவாய் கோட்டங்களையும் கொண்டுள்ளது.

## மாவட்ட நிர்வாகம்
7,771 சதுர கிலோ மீட்டர் பரப்பளவு கொண்ட ஸ்ரீ சத்ய சாய் மாவட்டம் 4 வருவாய் கோட்டங்களும், 32 மண்டல்களும், தர்மாவரம், இந்துப்பூர், புட்டபர்த்தி மற்றும் கதிரி எனும் 4 நகராட்சிகளும் மற்றும் 425 ஊராட்சிகளும் கொண்டது.

### மண்டல்கள்

### அரசியல்
ஸ்ரீ சத்ய சாய் மாவட்டத்தில் ஒரு நாடாளுமன்றம் மற்றும் ஆறு சட்டமன்ற தொகுதிகள் உள்ளன. நாடாளுமன்றத் தொகுதிகள்:

* இந்துப்பூர் (மக்களவை தொகுதி)

சட்டமன்றத் தொகுதிகள்:

## இதனையும் காண்க
* ஆந்திரப் பிரதேசம்
* ஆந்திரப் பிரதேச மாவட்டங்களின் பட்டியல்
* மாவட்டம்(இந்தியா)
## மேற்கோள்கள்

## வெளி இணைப்புகள்
* ஸ்ரீசத்ய சாய் மாவட்டத்தின் இணையதளம்
* ஸ்ரீசத்ய சாய் மாவட்டத்தின் வரைபடம்

பகுப்பு:ஆந்திரப் பிரதேசத்தில் உள்ள மாவட்டங்கள்
பகுப்பு:சிறீ சத்ய சாய் மாவட்டம்
காக்கிநாடா மாவட்டம்

**காக்கிநாடா மாவட்டம்** (**Kakinada district**) ஆந்திரப் பிரதேச மாநிலத்தின் 26 மாவட்டங்களில் ஒன்றாகும். இப்புதிய காக்கிநாடா மாவட்டம் 4 ஏப்ரல் 2022 அன்று கிழக்கு கோதாவரி மாவட்டத்தின் காக்கிநாடா மற்றும் பெத்தபுரம் வருவாய்க் கோட்டப் பகுதிகளைக் கொண்டு நிறுவப்பட்டது.  இதன் நிர்வாகத் தலைமையிடம் காக்கிநாடா நகரம் ஆகும். 

5,73,959 வீடுகளும், 3019.79 சதுர கிலோ மீட்டர் பரப்பளவும் கொண்ட காக்கிநாடா மாவட்டத்தின் மொத்த மக்கள் தொகை 20,92,374 ஆகும். அதில் ஆண்கள் 10,42,215, பெண்கள் 10,50,159 உள்ளனர்.

## மாவட்ட நிர்வாகம்
இப்புதிய காக்கிநாடா மாவட்டம் 2 வருவாய்க் கோட்டங்களும், 19 மண்டல்களும், 362 கிராமங்களும் கொண்டது. 
### மண்டல்கள்

### அரசியல்
காக்கிநாடா மாவட்டத்தில் காக்கிநாடா மக்களவைத் தொகுதியும்,  7 சட்டமன்றத் தொகுதிகளும் கொண்டது. அவைகள்:
# துனி சட்டமன்றத் தொகுதி 
# பிரத்திபாடு சட்டமன்றத் தொகுதி
# பிடாபுரம் சட்டமன்றத் தொகுதி
# காக்கிநாடா கிராமப்புறம் சட்டமன்றத் தொகுதி
# காக்கிநாடா நகர்புறம் சட்டமன்றத் தொகுதி
# பெத்தபுரம் சட்டமன்றத் தொகுதி
# ஜக்கம்பேட்டை சட்டமன்றத் தொகுதி

## இதனையும் காண்க
* ஆந்திரப் பிரதேச மாவட்டங்களின் பட்டியல்
## மேற்கோள்கள்

## வெளி இணைப்புகள்
*  காக்கிநாடா மாவட்டத்தின் இணையதளம்

பகுப்பு:ஆந்திரப் பிரதேசத்தில் உள்ள மாவட்டங்கள்
காக்கிநாடா மாவட்டம்
கோணசீமா மாவட்டம்

**கோணசீமா மாவட்டம்** (**Konaseema district**) ஆந்திரப் பிரதேசத்தின் 26 மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிடம் அமலாபுரம் நகரம் ஆகும். கிழக்கு கோதாவரி மாவட்டத்தின் அமலாபுரம், இராமச்சந்திராபுரம் மற்றும் கொத்தப்பேட்டை வருவாய்க் கோட்டகளைக் கொண்டு கொனசீமா மாவட்டம் 4 ஏப்ர்ல் 2022 அன்று புதிதாக நிறுவப்பட்டது.

52,4011 வீடுகளும், சதுர கிலோ மீட்டர் பரப்பளவும் கொண்ட கோணசீமா மாவட்டத்தின் மொத்த மக்கள் தொகை 17,19,093 ஆகும். அதில் ஆண்கள் 8,62,000 மற்றும் பெண்கள் 8,57,093 ஆக உள்ளனர். 
## மாவட்ட நிர்வாகம்
கொனசீமா மாவட்டம் 2 வருவாய் கோட்டங்களையும், 17 மண்டல்களையும், 316 வருவாய் கிராமங்களையும்  கொண்டது. மேலும் அமலாபுரம் மாநகராட்சியும் கொண்டுள்ளது.
### மண்டல்கள்
இம்மாவட்டத்தின் அமலாபுரம் வருவாய் கோட்டத்தில் 10 மண்டல்களும், இராமச்சந்திராபுரம் வருவாய் கோட்டத்தில் 6 மண்டல்களும் கொண்டுள்ளது. 

### அரசியல்
கொனசீமா மாவட்டம், அமலாபுரம் மக்களவைத் தொகுதியும்,  7 சட்டமன்றத் தொகுதிகளையும் கொண்டது. அவைகள்:
# இராமச்சந்திராபுரம் சட்டமன்றத் தொகுதி 
# மும்முடிவரம் சட்டமன்றத் தொகுதி 
# அமலாபுரம் சட்டமன்றத் தொகுதி 
# ரசோல் சட்டமன்றத் தொகுதி 
# கன்னாவரம் (தனி) சட்டமன்றத் தொகுதி 
# கொத்தபேட்டை  சட்டமன்றத் தொகுதி 
# மண்டப்பேட்டை சட்டமன்றத் தொகுதி  

## இதனையும் காண்க
* ஆந்திரப் பிரதேச மாவட்டங்களின் பட்டியல்
## மேற்கோள்கள்

## வெளி இணைப்புகள்
* கொனசீமா மாவட்டத்தின் இணையதளம்

பகுப்பு:ஆந்திரப் பிரதேசத்தில் உள்ள மாவட்டங்கள்
கொனசீமா மாவட்டம்
சந்தனராசா

**சந்தனராசா** (*Chandanaraja*) (ஆட்சி 890-917பொ.ச.)  சௌகான் வம்சத்தைச் சேர்ந்த ஒரு இந்திய மன்னர். இவர் வடமேற்கு இந்தியாவில் இன்றைய இராஜஸ்தானின் சில பகுதிகளை ஆட்சி செய்தார்.

இவர் தனது தந்தை இரண்டாம் கோவிந்தராசனுக்குப் (இரண்டாம் குவாகா) பிறகு சகமான மன்னராக ஆனார். இவர் வாப்பயராஜா என்றும் மாணிக்க ராய் என்றும் அழைக்கப்படுகிறார்.

ஹர்ஷநாத் கோயில் கல்வெட்டின் படி, சந்தன ருத்ரா (அல்லது உருத்ரேனா) என்ற தோமரா ஆட்சியாளரை தோற்கடித்ததாக அறியப்படுகிறது. வரலாற்றாசிரியர் தசரத சர்மா இந்த ஆட்சியாளரை தில்லியின் தோமரா வம்சத்தின் ஒரு மன்னருடன் அடையாளப்படுத்துகிறார். உருத்ரன் என்பது தோமரா ஆட்சியாளர் சந்திரபாலன் அல்லது பிபாசபாலனின் மற்றொரு பெயர் என்று வரலாற்றாசிரியர் ஆர்.பி. சிங் கருதுகிறார். 

இவரது ராணி ருத்ராணி அவளுடைய யோக சக்தியின் காரணமாக "ஆத்ம-பிரபா" என்றும் அழைக்கப்பட்டாள் என்று பிருத்விராஜ விஜயம் கூறுகிறது. அவள் புஷ்கர் ஏரிக்கரையில் 1,000 விளக்கு போன்ற இலிங்கங்களை அமைத்ததாக கூறப்படுகிறது. 

## சான்றுகள்

### உசாத்துணை
* 
* 
பகுப்பு:இராஜஸ்தான் வரலாறு
பகுப்பு:இந்திய அரசர்கள்
என் டி ஆர் மாவட்டம்

thumb|என் டி ஆர் மாவட்டம் மண்டலங்கள்
**[[என். டி. ராமராவ்|என்.டி.ஆர்.]] மாவட்டம்** ( **NTR district**) ஆந்திரப் பிரதேசத்தின் 26  மாவட்டங்களில் ஒன்றாகும். ஆந்திரப் பிர்தேசத்தின் முன்னாள் முதலமைச்சர் என். டி. ராமராவ் நினைவாக இம்மாவட்டத்தின் பெயர் வைக்கப்பட்டது.

கிருஷ்ணா மாவட்டத்தின் விஜயவாடா வருவாய் கோட்டம், நந்திகாமா வருவாய் கோட்டம் மற்றும் திருவூர் வருவாய்க் கோட்டங்களைக் கொண்டு 4 ஏப்ரல் 2022 அன்று புதிதாக நிறுவப்பட்டது.   

3,316 சதுர கிலோ மீட்டர் பரப்பளவு கொண்ட இம்மாவட்டத்தின் மொத்த மக்கள் தொகை 22,18,591 ஆகும்.

## நிர்வாகப் பிரிவுகள்
என் டி ஆர் மாவட்டம் விஜயவாடா, நந்திகாமா மற்றும் திருவூர் என மூன்று வருவாய்க் கோட்டகளையும், 20 மண்டல்களையும், 321 கிராமங்களையும் கொண்டது. இம்மாவட்டத்தின் ஒரே மாநகராட்சி விஜயவாடா நகரம் ஆகும்.

### மண்டலங்கள்

## ஆன்மீகம் & சுற்றுலா
கனக துர்கை கோயில், ஜெகதீஷ்வர கோயில், கொண்டப்பள்ளி கோட்டை மற்றும் பவானித் தீவு இம்மாவட்டத்தில் முக்கிய சுற்றுலா மற்றும் ஆன்மீகத் தலங்கள் ஆகும். 

## அரசியல்
இம்மாவட்டத்தில் விஜயவாடா மக்களவைத் தொகுதி மற்றும் 7 சட்டமன்றத் தொகுதிகள் உள்ளது. அவைகள்:
thumb|சட்டப் பேரவையின் தொகுதிகள் (2008-2014)
இடது|thumb|மக்களவை தொகுதிகள் (2008-2014)
thumb|சட்டப் பேரவையின் தொகுதிகள் (2014-)
இடது|thumb|மக்களவை தொகுதிகள் (2014-)

## இதனையும் காண்க
* ஆந்திரப் பிரதேச மாவட்டங்களின் பட்டியல்

## மேற்கோள்கள்

## வெளி இணைப்புகள்
*என் டி ஆர் மாவட்டத்தின் இணையதளம்
* என் டி ஆர் மாவட்டத்தின் வரைபடம்

பகுப்பு:ஆந்திரப் பிரதேசத்தில் உள்ள மாவட்டங்கள்
என் டி ஆர் மாவட்டம்
திருப்பதி மாவட்டம்

**திருப்பதி மாவட்டம்** (**Tirupati district**), ஆந்திரப் பிரதேச மாநிலத்தில் 26  மாவட்டங்களில் ஒன்றாகும். இதன் தலைமையிடம் திருப்பதி நகரம் ஆகும். இப்புதிய மாவட்டம் 4 ஏப்ரல் 2022 அன்று சித்தூர் மாவட்டத்தின் திருப்பதி வருவாய் கோட்டம் மற்றும் நெல்லூர் மாவட்டத்தின் நாயுடு பேட்டை வருவாய் கோட்டம் மற்றும் கூடூர் வருவாய் கோட்டத்தின் பகுதிகளைக் கொண்டு நிறுவப்பட்டது.

9,174 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை 22.18 இலட்சம் ஆகும். 
## மாவட்ட நிர்வாகப் பிரிவுகள்
திருப்பதி மாவட்டம் கூடூர், சூலூர் பேட்டை, ஸ்ரீகாளஹஸ்தி மற்றும் திருப்பதி என 4 வருவாய் கோட்டங்களையும், 34 மண்டல்களையும், 784 கிராம ஊராட்சிகளையும் 5 நகராட்சிகளையும் மற்றும் திருப்பதி மாநகராட்சியும் கொண்டுள்ளது.

### மண்டல்கள்

### அரசியல்
thumb|சட்டப் பேரவையின் தொகுதிகள்
thumb|மக்களவை தொகுதிகள்
இம்மாவட்டம் சித்தூர் மக்களவைத் தொகுதி(பகுதி) மற்றும்  திருப்பதி மக்களவைத் தொகுதி கொண்டது. மேலும் இம்மாவட்டத்தில் 7 சட்டமன்றத் தொகுதிகளும் உள்ளது.

## இதனையும் காண்க
* ஆந்திரப் பிரதேச மாவட்டங்களின் பட்டியல்
* ஆந்திரப் பிரதேசம்
* மாவட்டம்(இந்தியா)

## மேற்கோள்கள்

## வெளி இணைப்புகள்
*  திருப்பதி மாவட்டத்தின் இணையதளம்
* திருப்பதி மாவட்டத்தின் வருவாய் கோட்டங்கள் மற்றும் மண்டல்களின் வரைபடம்

பகுப்பு:ஆந்திரப் பிரதேசத்தில் உள்ள மாவட்டங்கள்
திருப்பதி மாவட்டம்
தி பேட்மேன் (திரைப்படம்)

**தி பேட்மேன்** (The Batman) என்பது 2022 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். இது டிசி காமிக்ஸ் வரைகதையில் தோன்றிய பேட்மேன் என்ற மீநாயகன் கதாபாத்திரத்தை மையமாகக் கொண்டு வார்னர் புரோஸ். பிக்சர்ஸ், 6வது & இடாஹோ மற்றும் டிலான் கிளார்க் புரொடக்சன்சு  ஆகிய நிறுவனங்கள் தயாரிக்க, வார்னர் புரோஸ். பிக்சர்ஸ் என்ற நிறுவனம் மூலம் விநியோகிக்கப்பட்டது. இது பேட்மேன் திரைப்படத்தின் மறுதொடக்கம் ஆகும்.

இந்தத் திரைப்படம் மாட் ரீவ்ஸ் என்பவர் இயக்கத்தில், மாட் ரீவ்ஸ் மற்றும் பீட்டர் கிரேக் ஆகியோர் திரைக்கதையில், ராபர்ட் பாட்டின்சன், ஜோ கிராவிட்சு, பால் டானோ, ஜெப்ரி ரைட், ஜான் டர்டர்ரோ, பீட்டர் சர்ஸ்கார்ட், ஆண்டி செர்கிஸ் மற்றும் கோலின் பார்ரெல் போன்ற பலர் நடிப்பில் உருவாக்கப்பட்டது. கோதம் நகரில் இரண்டு ஆண்டுகளாக குற்றங்களுக்கு எதிராக போராடி வரும் பேட்மேன், அந்த நகரத்தில் உள்ள முக்கிய பணக்காரர்களை குறிவைக்கும் தொடர் கொலை செய்யும் ரிட்லேர் (டானோ) என்பவரை பின்தொடரும் போது பல முக்கிய புள்ளிகளின் ஊழலை வெளிப்படுத்துவதை படம் விபரிக்கின்றது.

2013 இல் டிசி நீட்டிக்கப்பட்ட பிரபஞ்சத்தில் நடிகர் பென் அஃப்லெக் என்பவர் பேட்மேனாக நடித்த பிறகு இந்த படத்தின் வளர்ச்சி தொடங்கியது. தி பேட்மேன் படத்தை பென் அஃப்லெக் என்பவர் இயக்கவும், தயாரிக்கவும், இணைந்து எழுதவும் மற்றும் நடிக்கவும் கையெழுத்திட்டார், பின்னர் இந்த படத்தின் வளர்ச்சியில் இருந்து அவராகவே வெளியேறினார். பின்னர் டிசி நீட்டிக்கப்பட்ட பிரபஞ்சத்தின் இணைப்புகளை நீக்கி, ஒன்றை படமாக மீண்டும் உருவாக்க முடிவு செய்யப்பட்டு, மாட் ரீவ்ஸ் என்பவரை இயக்குநர் மற்றும் திரைக்கதையாளராகவும் ஒப்பந்தம் செய்யப்பட்டார். மே 2019 இல் நடிகர் ராபர்ட் பாட்டின்சன் என்பவர் பேட்மேன் என்ற கதாபாத்திரத்தில் நடிப்பார் என்று அறிவிக்கப்பட்டது. சனவரி 2020 மற்றும் மார்ச் 2021 க்கு இடையில் ஐக்கிய இராச்சியம் மற்றும் சிகாகோவில் படப்பிடிப்பு நடைபெற்றது.

தி பேட்மேன் படம் மார்ச் 1, 2022 அன்று நியூயார்க்கில் உள்ள லிங்கன் சென்டரில் திரையிடப்பட்டது, மேலும் மார்ச் 4 அன்று உலகம் முழுவதும் திரையரங்குகளில் வெளியிடப்பட்டது. கோவிட்-19 பெருந்தொற்றுநோய் காரணமாக இது ஜூன் 2021 இன் தொடக்க தேதியிலிருந்து இரண்டு முறை தாமதமானது. இப்படம் $185–200 மில்லியன் செலவில் உருவாக்கப்பட்டு, $711 மில்லியனுக்கும் மேலாக வசூலித்துள்ளது, இது 2022 ஆம் ஆண்டில் அதிக வசூல் செய்த படமாக அமைந்தது, மேலும் செயல்திறன், ஒளிப்பதிவு, ரீவ்ஸின் இயக்கம், அதிரடி காட்சிகள் மற்றும் கதை ஆகியவற்றிற்காக பாராட்டப்பட்டது, இருப்பினும் சிலர் அதன் இயக்க நேரத்தை விமர்சித்துள்ளனர். இது பேட்மேன் பகிரப்பட்ட பிரபஞ்சத்தை வெளியிடும் நோக்கம் கொண்டது, இரண்டு தொடர்ச்சிகள் திட்டமிடப்பட்டு இரண்டு வழித்தொடர் தொலைக்காட்சித் தொடர்கள் ஹபிஓ மேக்ஸின் வளர்ச்சியில் உள்ளன.

## மேற்கோள்கள்

## வெளி இணைப்புகள்
* 
* 
* 

பகுப்பு:2022 ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:அமெரிக்க மீநாயகன் திரைப்படங்கள்
பகுப்பு:அமெரிக்க கற்பனை திரைப்படங்கள்
பகுப்பு:வார்னர் புரோஸ். திரைப்படங்கள்
பகுப்பு:தொடர் கொலையாளித் திரைப்படங்கள்
பகுப்பு:அமெரிக்க அதிரடித் திரைப்படங்கள்
பகுப்பு:குற்றவியல் திரைப்படங்கள்
பகுப்பு:ஐமேக்ஸ் திரைப்படங்கள்
பகுப்பு:திரைப்படத்துறையில் கோவிட்-19 தொற்றுநோயின் தாக்கம்
இரண்டாம் கோவிந்தராசன்

**இரண்டாம் கோவிந்தராஜா** (*Govindaraja* II) (ஆட்சி 863-890 பொ.ச.) **இரண்டாம் குவாகா** என்றும் அழைக்கப்படும் இவர்,  சௌகான் வம்சத்தைச் சேர்ந்த ஒரு இந்திய மன்னர். இவர் கூர்ஜர-பிரதிகார ஆட்சியாளராக வடமேற்கு இந்தியாவில் உள்ள இன்றைய இராஜஸ்தானின் சில பகுதிகளை  ஆட்சி செய்தார்.

இவர் தனது தந்தை இரண்டாம் சந்திரராஜாவிற்குப் பிறகு சிம்மாசனத்தில் ஏறினார்.  ஹர்ஷநாத் கோயில் கல்வெட்டு இரண்டாம் கோவிந்தனை அவரது தாத்தா முதலாம் கோவிந்தரைப் போலவே சிறந்த போர்வீரராக விவரிக்கிறது. 

12 மன்னர்கள் கோவிந்தனின் சகோதரி 'கலாவதியை' மணக்க விரும்பினர். ஆனால் அவர் அவர்களை தோற்கடித்து, தனது சகோதரியை கன்னோசியின் சக்கரவர்த்திக்கு திருமணம் செய்து கொடுத்ததாக பிருத்விராஜா விஜயம் கூறுகிறது.  கன்னோசியின் இந்த ஆட்சியாளர் பிரதிகாரப் பேரரசர் மிகிர போஜனுடன் அடையாளம் காணப்பட்டார்.  போஜனின் வழித்தோன்றலான இரண்டாம் மகேந்திரபாலனின் ஆட்சிக் காலத்தின் பிரதாப்கர் கல்வெட்டு, சகாமனாக்கள் போஜனுக்கு "இன்பத்தின் பெரும் ஆதாரமாக" இருந்ததாகக் கூறுகிறது. இது தாம்பத்திய உறவைக் குறிப்பதாக இருக்கலாம். 

இரண்டாம் கோவிந்தனுக்குப் பிறகு இவரின் மகன் சந்தனராஜா ஆட்சிக்கு வந்தார். 

## சான்றுகள்

### உசாத்துணை
* 
* 

பகுப்பு:இராஜஸ்தான் வரலாறு
பகுப்பு:இந்திய அரசர்கள்
அலிகார் முற்றுகை

**அலிகார் முற்றுகை** (*Siege of Aligarh*) பிரித்தானிய கிழக்கிந்திய நிறுவனத்திற்கும் மராத்தா கூட்டமைப்புக்கும் இடையே இரண்டாம் ஆங்கிலோ-மராத்தா போரின் போது (1803-1805) இந்தியாவின் அலிகார் நகரில் நடந்த போரைக் குறிக்கிறது. அலிகார் போர் என்றும் இம்முற்றுகையைக் குறிப்பிடுவர்.

இந்தியாவின் வலிமையான கோட்டைகளில் ஒன்றான அலிகார் கோட்டை, பிரெஞ்சு கூலிப்படை அதிகாரியான பியர் பெரோனால் பலப்படுத்தப்பட்டு அவரது கட்டுப்பாட்டில் இருந்தது. 1803 ஆம் ஆண்டு செப்டம்பர் 1 ஆம் தேதி, தளபதி லார்ட்டு கெரார்டு லேக்கு தலைமையில் அலிகார் கோட்டை முற்றுகையிடப்பட்டது. இப்போது யார்க்சயர் படைப்பிரிவு என்று அழைக்கப்படும் பிரித்தானிய 76 ஆவது படைப்பிரிவு இம்முற்றுகையில் கெரார்டு லேக்குக்கு உதவியது. 1803 ஆம் ஆண்டு செப்டம்பர் மாதம் 4 ஆம் தேதியன்று மராட்டியர்கள் மற்றும் பிரெஞ்சுக்காரர்களிடமிருந்து அலிகார் கோட்டை கைப்பற்றப்பட்டது. தாக்குதலின் போது, பிரெஞ்சு வீரர்களால் கோட்டையைச் சுற்றி பதினான்கு அகழிகள் வாள் கத்திகள் மற்றும் நச்சு ஆயுதங்கள் என வரிசையாக அமைக்கப்பட்டன. சுவர்கள் பிரெஞ்சு பீரங்கிகளால் பலப்படுத்தப்பட்டன. புலிகள் மற்றும் சிந்தியாவின் சிங்கங்கள் போன்ற விலங்குகள் கூட பிரெஞ்சுக்காரர்களால் பயன்படுத்தப்பட்டன. போரின் போது ஆங்கிலேயர்கள் 900 படை வீரர்களை இழந்தனர். அப்போதைய வெலிங்டன் பிரபு இந்த வெற்றியை "வட இந்தியாவை ஆங்கிலேயர் கைப்பற்றியது  மிகவும் அசாதாரணமான சாதனைகளில் ஒன்று" என்று அறிவித்தார்.

## மேற்கோள்கள்

## புற இணைப்புகள்
*Decisive Battles of India from 1746 to 1849 Inclusive, By George Bruce Malleson

பகுப்பு:இந்திய வரலாறு
பகுப்பு:அலிகர் மாவட்டம்
பகுப்பு:1803
பகுப்பு:ஆங்கிலேய-மராட்டியப் போர்கள்